Film tjedna:  Bringing Down the House  (3/3/03) - 2003-03-03
U novoj komediji glavne uloge igraju Steve Martin i Queen Latifah
Peter Sanderson je razveden, bijelac i odvjetnik po struci. On još uvijek voli svoju bivšu ženu i pita se gdje je njihov brak krenuo nizbrdo. Međutim, kako pokušava okrenuti novu stranicu u svom životu, putem Interneta se počinje dopisivati s Charlene. Sve teče glatko, dok se Charlene ne pojavi pred njegovim vratima. Sušta suprotnost od onoga što je očekivao – crnkinja raskošnih oblina koja se vraća s izdržavanja zatvorske kazne. Charlene i Peter nemaju ništa zajedničkog. Međutim, pred njima se ne ukazuje romatična veza. Čeka ih prilika za bolje razumijevanje života, ali i ponašanja ljudi različite boje kože. No, treba najprije prevladati jezičnu barijeru. Filmska komedija “Bringing Down the House” izruguje rasne stereotipe, kako bjelačke tako i crnačke, pa bi mogla razljutiti mnoge u publici. Steve Martin, koji igra ulogu odvjetnika Petera, vjeruje da je bilo vrijedno prihvatiti takav rizik: "Mislim da svaki put kada razbijete neki tabu, možete izazvati slave smijeha. Ponekad dio publike može osjećati kao da su prekršena neka od pravila političkog trenutka, ali istina leži u tome da će se publika smijati svaki put kada se dotaknete teme od koje su ljudi već umorni, od koje im treba spas." Queen Latifah igra ulogu Charlene, lik koji je vrlo sličan njenoj osobnoj priči, u kojoj se rap-zvijezda pretvorila u glumačku, živeći u urbanim područjima savezne države New Jersey: "Htjeli smo probati, znali smo da se radi o komediji. Radi se o priči kojoj se treba smijati i ne uzimati je preozbiljno. U ovo današnje vrijeme čini se kao da publici morate dati dopuštenje da se smije kada dođe u kino. Samo dođite i uživajte zato jer je smiješno. Spremna sam se okladiti da ćete se dobro nasmijati ako odete pogledati ovaj film. Mislim da ćete se više smijati, nego što će vas film razljutiti." Peter, odnosno Steve Martin, na kraju ipak navlači široke hlače, u rapperskom “gangsta” stilu i otkriva svoju “drugu” stranu, na plesnom podiju jednog od noćnih klubova u središtu grada. "Nikada nisam sebe smatrao nekim plesačem, ali još uvijek mogu naučiti. U ovom slučaju je bilo lako. Radilo se o plesu bez koreografije, ”otpleši što luđe možeš.” Bilo je pravo zadovoljstvo, nisam morao napraviti ništa u stilu Freda Astaira, trebao sam samo biti ja", kazao je Steve Martin. Queen Latifah, koja je ujedno i izvršni producent ove filmske komedije kaže da ovo ostvarenje pomaže u suprotstavljanju svakom obliku “klasizma” i rasizma: "Zaista to mislim. Mislim da film pokazuje koliko su podjele na rase i klase zapravo glupe i smiješne. U tome je cijela bit. Svako ljudsko biće ima dobre i loše strane. Zato se tome treba smijati."